Aloysius Ferdinandus Zichem

Aloysius Ferdinandus Zichem,  C.Ss.R. (født 28. februar 1933 i Paramaribo i Nederlandsk Guyana, død 13. november 2016 i Paramaribo i Surinam) var en surinamsk katolsk prelat og biskop av Paramaribo.

Liv og virke

Prest
Aloysius Ferdinandus Zichem sluttet seg til redemptoristordenen og ble ordinert til prest 14. august 1960.

Biskop
Pave Paul VI utnevnte ham 2. oktober 1969 til hjelpebiskop i Paramaribo og titulærbiskop av Fuerteventura. Biskopen av Paramaribo, Stephanus Joseph Maria Magdalena Kuijpers CSsR, bispeviet ham 8. februar året etter; medkonsekratorer var Patrick Webster OSB, hjelpebiskop ved Saint George's i Grenada, Alfred Aimé Léon Marie CSSp, biskop av Cayenne, kardinal Bernard Jan Alfrink, erkebiskop av Utrecht, Joannes Maria Michael Holterman OP, biskop av Willemstad, Luigi Barbarito, apostolisk nuntius til Haiti, Gordon Anthony Pantin CSSp, erkebiskop av Port of Spain, Richard Lester Guilly SJ, biskop av Georgetown, Samuel Emmanuel Carter SJ, erkebiskop av Kingston i Jamaica, og Arnold Boghaert CSsR, biskop av Roseau.

30. august 1971 ble han utnevnt til biskop av Paramaribo og innsatt i embedet 24. oktober samme år. Den 31. desember 2002 fikk han en hjerneblødning. Etter det kunne han bare i svært begrenset grad fortsette sitt biskooppelige virke. 

Den 9. august 2003 innvilget pave Johannes Paul II hans helsebetingede avskjedssøknad. Hans etterfølger ble nederlandskfødte biskop Wilhelmus de Bekker.

Episkopalgenealogi
Hans episkopalgenealogi er:
 Biskop Johannes Wolfgang von Bodman (1651–1691)
 Biskop Marquard Rudolf von Rodt (1644–1704) *bispeviet 1690
 Biskop Alexander Sigismund von der Pfalz-Neuburg (1663–1737) *1691
 Biskop Johann Jakob von Mayr (1677–1749) *1719
 Biskop Joseph Ignaz Philipp von Hessen-Darmstadt (1699–1768) *1741
 Erkebiskop Klemens Wenzeslaus von Sachsen (1739–1812) *1766
 Erkebiskop Max Franz von Havsburg-Lothringen (1756–1801) *1785
 Biskop Kaspar Max Droste zu Vischering (1770–1846) *1795
 Biskop Cornelius Ludovicus van Wijkerslooth (1786–1851) *1833
 Erkebiskop Johannes Zwijsen (1794–1877) *1842
 Biskop Franciscus Jacobus van Vree (1807–1861) *1853
 Erkebiskop Andreas Ignatius Schaepman (1815–1882) *1860
 Erkebiskop Petrus Matthias Snickers (1816–1895) *1877
 Biskop Gaspard Josephus Martinus Bottemanne (1823–1903) *1883
 Erkebiskop Henricus van de Wetering (1850–1829) *1895
 Biskop Pieter Adriaan Willem Hopmans (1865-1951) *1914
 Erkebiskop Johannes de Jong (1885-1955 *1935
 Biskop Willem Pieter Adriaan Maria Mutsaerts (1889–1964) *1942
 Biskop Stephanus Joseph Maria Magdalena Kuijpers (1899–1986) *1946
 Biskop Aloysius Ferdinandus Zichem (1933–2016) *1946

Referanser 

Surinamske katolske biskoper
Linjen von Bodman
Surinamske medlemmer av katolske ordener
Redemptorister
Personer fra Paramaribo